Document ID: 31990R1205

ΚΑΝΟΝΙΣΜΟΣ (ΕΟΚ) αριθ. 1205/90 ΤΟΥ ΣΥΜΒΟΥΛΙΟΥ
της 7ης Μαΐου 1990
για την τροποποίηση του κανονισμού (ΕΟΚ) αριθ. 2245/88 για την καθιέρωση ενός συστήματος κατωφλίου εγγυήσεως για τα ροδάκινα και τα αχλάδια σε σιρόπι ή/και σε φυσικό χυμό φρούτου
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1202/90 (2), και ιδίως το άρθρο 2 παράγραφος 3,
την πρόταση της Επιτροπής (3),
Εκτιμώντας ότι ο κανονισμός (ΕΟΚ) αριθ. 2245/88 (4), όπως τροποποιήθηκε από τον κανονισμό (ΕΟΚ) αριθ. 1127/89 (5), καθιέρωσε ένα σύστημα κατωφλίου εγγυήσεως, και συγκεκριμένα για τα ροδάκινα σε σιρόπι ή/και σε φυσικό χυμό φρούτου 7 ότι η πράξη προσχώρησης, στο άρθρο 118 σημείο 6, καθόρισε σε 80 000 τόνους τελικού προϊόντος εκφρασμένου σε καθαρό βάρος τις ποσότητες των ροδακίνων σε σιρόπι που, κατά τη διάρκεια των τεσσάρων πρώτων περιόδων εμπορίας μετά την προσχώρηση, μπορούν να επωφεληθούν στην Ισπανία της κοινοτικής ενισχύσεως 7 ότι πρέπει, στο
τέλος της περιόδου αυτής, να καθορισθεί το κατώφλιο εγγυήσεως για ολόκληρη της Κοινότητα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΟΚ) αριθ. 2245/88, η παράγραφος 1 αντικαθίσταται ως εξής:
«1. Καθορίζεται κατώφλιο εγγυήσεως για κάθε περίοδο εμπορίας, για την Κοινότητα, για ποσότητα ροδακίνων σε σιρόπι ή/και σε φυσικό χυμό φρούτου, 582 000 τόνων εκφρασμένων σε καθαρό βάρος, που υπάγονται στους κωδικούς ΣΟ 2008 70 61, 2008 70 69, 2008 70 71, 2008 70 79, 2008 70 91 και 2008 70 99.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την αρχή της περιόδου εμπορίας 1990/91.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Μαΐου 1990.

Labels: 17
6